
. " L. KAPUVÁRI LÍDIA: 


. Ez még tavaly történt, most csak mesé- 
. lem... 
Az orgonabokrokon innen, az óriási lapu- 
levélen túl, van a kertünkben egy bozótos. 
. Ez a bozótos arról nevezetes, hogy ott van 
. az én búvóhelyem. Igazán derék kis búvó- 
hely! Még egy viharvert sátorponyva is ki 
. van belülről feszítve, hogy ne csurogjon 
. az eső a nyakam közé. 
Itt, a búvóhelyemen tartom a szerszámai- 
. mat, madzagjaimat, szóval minden hasznos 
holmimat, még a kincsesládámat is. Szép ez 
a kincsesláda! Ki is béleltem nagyanyu régi, 
bársony ágyterítőjének darabjával. Csak hát 
az a baj, hogy üres. Pedig három gödröt is 
ástam kincs után kutatva akertben! Az ered- 
mény azonban mindössze egy rozsdás pléh- 
doboz meg egy negyedóra sarokban állás 
lett. (Ez utóbbi azért, mert a nagyapám bele- 
lépett az egyik gödörbe.) Persze ettől abba- 
hagytam a kincskeresést. Bár most, ahogy 
nézem, milyen árván gubbaszt a kincseslá- 
dám a többi hasznos dolog között, azt hi- 
szem, mégis újrakezdem! Itt a kert végében 


fogok ásni. Ezzel talán nem ártok senki- 
nek! 


We 


Ma délután megkezdtem az ásást. Nem is 


hittem volna, hogy milyen valódi rengeteg 
ez a kertvégi orgonás! Mint egy igazi erdő! 
Itt nyugodtan áshatok, senki nem lép majd 
a gödrökbe. Különben is, mindjárt itt kel- 
lett volna kezdenem; a kincseket mindig 
erdőkben rejtik el. . . 

Ásás közben egyszer csak megzörrent 
mögöttem a bokor. Odanéztem, hát egy kis- 
lány állt a kerítésnél. 

— Kisfiú, mit csinálsz? — kérdezte kíván- 
csian, és a kerítésrácshoz nyomta az arcát. 


E ÁSOK — dörmögtem. 

— Ide akarsz ültetni valamit? — csodálko- 
zott el. 

— Nem! Kincset keresek! — azzal bosz- 
szúsan továbbástam. Haragudtam rá, amiért 
ilyen könnyen kiszedte belőlem a titkot. 

— Van egy golyóm! — nyújtotta át a ke- 
zét a rácsok között. — Akarod? 

Nagyon szép golyó volt a tenyerén. Tarka 
és csillogó. 

— Igazán nekem adod? — kérdeztem hi- 
tetlenül. 

— Neked! — bólintott nagylelkűen. 

— A kincsesládámba kéne. . . — kottyan- 


tottam el. 
bobzye S Szt ty aa 8 Hoga- 

— Kincsesládád van? — csillant föl a sze- 
me. — Es tele van kinccsel? 


— Háát. . . tele! — lódítottam. 

— Jaj, mutasd meg! — könyörgött a kis- 
lány. 

— Azt nem lehet! — rémültem meg. — 


Nem hozhatom ide! 

— Akkor engedd meg, hogy én menjek át 
megnézni! Ugye, megengeded! 

— De... a kerítés! 

— A kerítés nem számít! — mondta izga- 
tottan. — Nézd, mekkora lyukak vannak 
rajta! — azzal arrébb furakodott az ágak 
között. Utánaeredtem én is a kerítés innen- 
ső oldalán. Kicsit arrébb csakugyan lyukasan 


és 

ásított az öreg kerítés. A kislány egy perc 
múlva úgy vontatott a bokrok között, mint. 
ha én lennék vendég az ő kertjükben. . . 

— Téged hogy hívnak? — mért végig köz. 


ben. A 

— Andrisnak, és hatéves vagyok! Ősszel 
iskolás leszek — húztam ki magam büsz. 
kén. 


— Én még csak öt vagyok — mondta le- 
törten, ám hirtelen ő is kihúzta magát. 
— Viszont én vagyok a tizedik Mónika az 
ovinkban! 

Mikor odaértünk a rejtekhelyemhez, még 
egyszer megpróbáltam őt megállítani. 

— Ide figyelj, Tizedikmónika! — fogtam 
suttogóra a hangom. — Azt hiszem, jobb 
lenne, ha nem nyitnánk ki ezt a kincses- 
ládát! Hátha beleköltözött egy béka. . . vagy 
egy kígyó! Igen, kígyó, de az is lehet, hogy 
sárkány!... Tudod, a mesékben is ilyenek 
ÖTZÜ las 

Tizedikmónika nagyra nyitotta a szemét, 
aztán hidegvérrel félretolt az útból. 

— A békától nem félek! — mondta hatá- 
rozottan. — A többi meg szamárság! — azzal 
lekuporodott a láda mellé, és felnyitotta. 
Én még odanézni is alig mertem. Tizedikmó- 
nika akkor lassan rámemelte a szemét. 

— Miért nem mondtad mindjárt, hogy 


titkokat tartasz a ládában! — lehelte, és 
sietve visszacsukta a fedelet. — Még kire- 
pülnének!. . . Nekem sajnos nincs ilyen szép 


ládám, én csak dobozokban tartom őket. . . 

— A titkaidat!? 

Tizedikmónika átszellemülten bólintott. 
Engem meg evett a kíváncsiság. 

— Nem akarod esetleg itt tartani a tit- 
kaidat? — ajánlottam reménykedve. 


— Most mindjárt áthozhatom őket? 

Bólintottam. 

Tizedikmónika hamarosan egy csomó do- 
bozkával tért vissza. Egészen üresnek lát- 
szottak. Ám miközben rendre elhelyezte : 
titkalt a ládában, mindegyikkel megismerte- 
tett. Mégsem voltak üresek a dobozok... 
Az egyikben például egy titokban tartott 


jócselekedet volt, a másikban meg egy kis 
hajtásról szólt a titok, amit egy kiszáradtnak 
hitt bokor hajtott, a harmadikban az volt, 
hogy titokban megtanult görkorcsolyázni. 
Nagyon szép titok volt valamennyi! 

Tizedikmónika már talán egy hete rakos- 
gatta a ládámba a titkait, míg aztán tegnap 
ijedten azt nem mondta: 

— Nézd, Andris! Nem bírom visszacsukni 
a láda fedelét! Lehet, hogy túl sok titkot 
tömtem bele? 

Én is megpróbáltam lecsukni a tetőt, de 
nekem sem sikerült. 

— Biztosan a nedvességtől van! — vigasz- 
taltam. — Hiszen éjjel esett az eső! 

Akkor Tizedikmónika egy öreg sállal le- 
takarta a ládát, nehogy elrepüljenek a titkok. 

at 

És ma, amikor odamentünk a kincseslá- 
dához. . . 

Két zölden ragyogó szem villant felénk 
belőle. A ládába egy cica-mama költözött 


. két kiscicájával. Nem tudjuk, kié lehet, de 
— Igazán megengednéd? — ragyogott föl. " 


ez nem is fontos, csak a cicák fontosak! A mi 
legeslegnagyobb titkaink! Etetnifogjuk őket, 
és ha megnőnek, játszunk velük, mert most 
még csak szopnak meg alszanak. A mamájuk 
fél tőlünk kicsit, de azért elfogadta a tejet, 
amit Tizedikmónika hozott neki. Azt hiszem, 
minden rendben lesz! Nekünk van a világon 
a legcsodálatosabb kincsesládánk! 
Tizedikmónikának is ez a véleménye... 


SÓTI KLÁRA rajza 


Köszöntő anyák napjára 


Már megjöttünk ez helyre, 
anyánk köszöntésére. 
Anyám, légy reménységben, 
köszöntlek egészségben. 


Amennyi a zöld fűszál, 
égen ahány csillag Jár, 
májusban a szép virág: 
annyi áldás szálljon rád. 

MOGYORÓ 
Ha hiszed, ha nem, ezek a sárga csí- 
kocskák is virágok! Pontosabban pici, 
porzós virágokból álló fürtöcskék. Ter- 
mésük a jóízű, kerek mogyoró; egyik 
kedvenc csemegénk! 


TAVASZI CSILLAGVIRÁG 
Hegyes végű szirmaikkal valóban lilás 
fényű csillagocskákra emlékeztetnek 
a virágai. Nedves ligetekben, március- 
ban, áprilisban nyílik. 


PIROSLÓ HUNYOR 
Bükkerdőben, nyomban hóolvadás 
után dugja ki fejét az avar alól. Szép, 
de mérges növény. Jobb, ha nem 
érinted! 


LEÁNYKÖKÖRCSIN 
Csoportokban találhatod, mint fészek- " 
ben a madárfiókákat. Márciustól vi- 
rágzik a száraz, napos, füves dombo- 
kon, hegyoldalakon. 


Tavaszi szél vizet áraszt... — Így mondja 
dal. Hozzátehetjük: virágkelyheket is bont 
gat. Méghozzá nemcsak a hóvirágét, ibolyág 
legjobb ismerőseinkét! A tündérszép virága 
nak se szeri, se száma! Persze nem mindenj 
találkozik velük, csak aki séta közben kit 
csian kutatja a hegyoldalakat, patakok pari 
ját; aki okosan faggatja az erdőt, mezőt, : 
sejti, hogy mikor, merre, milyen virág nyílij 


FARKASBOROSZLÁN ! 
Mi köze a farkashoz? Nem tudjuk. 
Az oroszlánhoz? Semmi! De az biz: ! 
tos, hogy bódító illata van, és mérges, . 
Piros bogyókat terem. 


)SLÓ HUNYOR 

, nyomban hóolvadás 
fejét az avar alól. Szép, 
növény. Jobb, ha nem 


TELNÉKÖKÖNGKIN 
rtokban találhatod, mint fészek- 
; madárfiókákat. Márciustól vi- 
k a száraz, napos, füves dombo- 
tegyoldalakon. 

Tavaszi szél vizet áraszt... — így mondja a 
dal. Hozzátehetjük: virágkelyheket is bonta,! 
gat. Méghozzá nemcsak a hóvirágét, ibolyáét, 
legjobb ismerőseinkét! A tündérszép virágok, 
nak se szeri, se száma! Persze nem mindenkíi 
találkozik velük, csak aki séta közben kíván, 
csian kutatja a hegyoldalakat, patakok part, 
ját; aki okosan faggatja az erdőt, mezőt, éj! 
sejti, hogy mikor, merre, milyen virág nyílik, 


FARKASBOROSZLÁN 
Mi köze a farkashoz? Nem tudjuk. 
Az oroszlánhoz? Semmi! De az biz- 
tos, hogy bódító illata van, és mérges, . 
piros bogyókat terem, 


- Talán a katonák nadrágját a mamájuk 
varrja meg? A katona mindent maga csinál: 
és gombot is tud varrni. 


foltoz, 
Bobka elszégyellte magát. Hazament, tűt, 
át és egy kis foltnak valót kért a mamá- 
0/ ágy 
jától. Kivágott belőle egy uborka nagyságú 
darabot, és varrni kezdett. Nem volt könnyű 
Ráadásul nagyon sietett, és a tűvel 
az ujját. 


dolga. 
megszúrta 

Mit szurkálsz, te utálatos — 
Bobka, és igyekezett a tűt egészen a fokánál 
megfogni, hogy ne szúrjon. 


mor gott 


Úgy állt a nad- 
gy aszalt gomba. Az anyag ösz- 


Végül is felvarrta a foltot. 
mint e 


szehúzódott, 


aA J § 
[ agon, 


; ; ERNO S, 
a nadrág egyik szára rövidebb 


lett. 
- Hogy néz ez ki? — bosszankodott 
Bobka, nadrágjára pillantva. — Csúnyább, 


mint volt. Kezdhetem elölről. 

Fogta az ollót, kibontotta a varrást. Aztán 
kisimította a foltot, a lyukra illesztette, ceru- 
zával körülrajzolta, és újból nekilátott. 

Most lassan varrt, és egész idő alatt arra 
ügyelt, hogy a folt ne mozduljon el a vonal- 
ról. 


cáig bajlódott, sóhajtozott, 
elkészült, öröm volt a 


SZÍT )ogott, 


foltra 


So 
de amikor 
nézni. 
varrva, 
tépni. 


hogy foggal se lehetett 


Fölvette a nadrágját, és kiment az udvarra. 


A gyerekek körülfogt ák. 


— Ez igen! — mondták. — P 


Szépen, és olyan erősen volt meg- 
volna le- 


tek, kö- 


rülrajzolta a foltot ceruzával! Látszik, hogy 


tényleg ő csinálta. 
o , B 
Bobka pedig körbefordult, hogy minden 
gyerek lássa, majd így szólt : 
- Gombot varrni is meg kéne tanulnom. 
De sajnos, nem szakadt le egy se. Na, nem 
baj. Valamikor majdcsak leszakad. Akkor 


aZ a 1 ás Tá ra en él agüüsé ették "Tis 
aztán a gombot is magam varrom fel. 


Fordította: ZANA ZOLTÁNNÉ SEBŐK MÁRIA 


GARAI PÉTER: 


Kistányérban tej 

benne macskafej, 

rózsaszíníiítyelve 

gyorsan szaladt fel-le, 
eS tejet 

efetyelte, 

lefetyelte: 

sa  (Z egeszet 

fel fetye [te! 


Kettes majmocskáját magához ölelve, 
sietősen szedte a lábát Gergő a lakótelep 
házai között. Ugyanis világgá ment. Nem 
szerencsét próbálni, nem bizony, hanem csak 
úgy világgá, hogy megbüntesse vele anyut 
meg aput. 

Mindennek a papagáj volt az oka, amit 
anyu két hete vett a kisfiának. Mert amikor 
a madár megszokott náluk, már nem volt töb- 
bé az a kedvesen bumfordi, hallgatag lakó- 
társ, mint addig, hanem napestig lármázott, 
énekelt. Csak akkor volt tőle némi nyuga- 
lom a lakásban, ha letakarták a kalitkáját. 
Anyu meg apu már nem bírta tovább a ri- 
csajt, és elajándékozták a madarat a földszin- 
ten lakó magányos bácsinak. Tulajdonképpen 


tevé 


e 

Gergő sem tudott igazán mit kezdeni a pa- 
pagájjal. Ő sem hallgatni, hanem szeretgetni 
szerette volna elsősorban, bár őt a lármája 
nem zavarta úgy, mint anyuékat. De számára 
a szeretet egyet jelentett az ölelgetéssel, a 
simogatással, hát minduntalan bent kotorá- 
szott a ketrecben, amiből aztán semmi jó 
nem származott. Szegény ijedt madár még 
meg is csipkedte érte. 

Anyu meg apu úgy gondolta, hogy köny- 
nyebb lesz Gergőnek megválni a madártól, 
ha már nem találja a lakásban, mire hazajön 
az óvodából. Pedig nem volt igazuk. A kis- 
fiút nagyon elkeserítette a madár hirtelen 
elvesztése. Toporzékolt, földhöz verte ma- 
gát, és végül, hogy sértődöttségét teljes 
mélységében éreztesse anyuékkal, bejelen- 
tette, hogy világgá megy. Vette a kismajmát, 
és elindult. Most pedig ott lépdelt a járdán, 
és hátra sem nézett. Szerencsére. Mert akkor 
észrevette volna, hogy kapualjtól kapualjig, 
játszótértől játszótérig ott lopakodik mö- 
götte apu. 

Gergő ellenkező irányban ballagott az 
úton, mint amerre az óvodába szoktak men- 
ni. Errefelé még soha sem járt. Hamarosan 
elmaradtak mellőle az emeletes házak. És bár 
az út ugyanaz maradt, — mégis egészen más 
utcát látott maga körül. Mindenütt kertek, 
kertek, a kerítéseken át belátott minden- 
hová. Az emberek virágot locsoltak, gyü- 
mölcsöt szedtek, közben nevetgéltek, vidá- 


"man átkiabáltak egymásnak a kerítésen. Egy- 


szerre egy különös kert elé ért Gergő. Ide 
nem látott be az összehajló lombokon át! 


L. KAPUVÁRI LÍDIA: 


Kíváncsian megállt a kapunál, hogy belesel- 
kedjen. Erre egy anyóka tipegett elő a kert 
. mélyéről. 
— Hová mégy, kisfiú? — kérdezte csodál- 
kozva. — Még soha sem láttalak erre. 


— Világgá megyek — mondta Gergő da- 


cosan. 


— Világgá!? — csapta össze kezét az 
anyóka. — De hiszen ez itt a világ vége! 
Nem látod, hogy már az emeletes házak is 
elfogytak? 


Gergő mélyen eltöprengett. 
Az anyóka szélesre tárta a kaput. 


— No, kerülj beljebb, meséld el, miért 
indultál neki! — és az anyóka a szája elé tette 
az ujját, úgy intett apunak, aki hatalmasakat 
hadonászva, most már loholva igyekezett 
utolérni a kisfiát. Apu kicsit tétován lépett 
még néhány hétmérföldeset, aztán mégis 
megfogadta az anyóka hangtalan tanácsát, és 
nem fedte fel magát a kisfia előtt. 


Gergő belépett a kertbe. A kapu nagyot 
nyikordulva csukódott be mögötte. A bok- 
rok visszahajoltak a helyükre, és újból elrej- 
tették a kijáratot. A kert olyan zegzugos, 
olyan árnyékokkal terhes volt, hogy Gergő 
bizonyára megretten tőle, ha ez a kert nincs 
telides-teli madarakkal. De itt mindenütt 
madarak ugrándoztak és csicseregtek. Né- 
melyikük kíváncsiságában egészen közel me- 
részkedett Gergőhöz. 


— Kellemes ez a mai délután, igaz-e, ked- 
veskéim? — szólította meg őket az anyóka. 


És a madarak, tollukat igazgatva visszacsi- 
cseregtek neki. 

. Gergő el volt bűvölve. Az anyóka pedig 
leültette őt a tornácon, és elé tett egy hatal- 
mas tál cseresznyét. 

— ltt termett! — kínálta kedvesen. 

Gergő majszolta a cseresznyét. Hirtelen 
egy feketerigó röppent az asztalra. Oldalra 
hajtott fejjel méricskélte a kisfiút, aztán oda- 
ugrált a tálhoz, kikapott belőle egy szemet, 
és ott az asztalon nekilátott. Gergő szájá- 
ban megállt a falat, még levegőt se mert 
venni. 

— Te torkos! — korholta tréfásan az 
anyóka a rigót. De a madár egyáltalán nem 
zavartatta magát, sőt, búcsúzóul csent még 
egy cseresznyét, és azzal állt odább. 


TGGGÉN ! ) 


— Én neveltem — nézett utána az anyóka 
szeretettel. — Még fióka korában esett ki 
a fészekből. Bizony, elég nehéz dolgom volt 
vele! 

— Itt minden madár a tiéd? — kérdezte 
Gergő suttogva. 

— Én inkább úgy mondanám, hogy a ba- 
rátaim — nevette el magát az anyóka. — 
Ilyenkor nyáron eltereferélgetünk kicsit, de 
igazán télen van szükségük rám, amikor 
éheznek. Olyankor én gondoskodom ró- 
luk. 

— Nekem is volt egy papagájom... — 
kezdte Gergő. 

A néni elkomorodott. 


— ... de anyuék odaajándékozták a föld- 
szinti bácsinak — folytatta Gergő panaszo- 
san. Ám az anyóka szinte oda se figyelt már, 
csak maga elé dohogta: 

— Papagáj! Micsoda ostoba dolog! 

Gergő értetlenül nézett rá. Azanyóka meg- 
enyhült, és a kisfiú kezére tette törékeny, 
öreg kezét. 

— A madarak élete a repülés! El sem le- 
het szörnyűbbet képzelni, mint amikor egy 
ilyen kis jószág ketrecben éli le az életét! 
Mintha te soha nem futkározhatnál a téren, 
hanem szobába zárva kellene maradnod 
örökre: : . 

Gergő megborzongott. 


— Visszakérem a bácsitól, és szabadon en- 
gedem — súgta. 
— Hiszen, ha az olyan egyszerű lenne! — 


mondta szomorkásan az anyóka. — Csak me- 
leg éghajlatú országokban élhetnének sza- 
badon az efféle madarak, ahol örökös a nyár, 
itt sajnos nem. 

Gergő csüggedten ült a széken. 

— Az én madaraimhoz hasonló barátaid 
persze neked is lehetnének — kezdte óva- 
tosan az anyóka. — Ha télen segítenél raj- 
tük: . : 

— És akkor megismernének ... és oda is 
jönnének hozzám? Es ... és meg is simogat- 
hatnám őket? 

— Simogatni az ember a szemével is tud 
— suttogta az anyóka. — Nagyon-nagyon 
törékeny dolgokat, amihez a keze túlságo- 
san esetlen. . . 


Gergő a kezét méregette, aztán lassan si. 
mogatni kezdte az egyik kis verebet —a sze. 
mével. Még nem ment könnyen, mert csak. 
most tanulta. Minden simításnál nagyot dö. 
fölt a fejével a levegőbe. De a kisveréb meg- 
értette. Először kedvesen tollászkodott, 
aztán visszacsicsergett neki. Gergő bol. 
dog volt. A boldogságtól még csodál. 
kozni is elfelejtett, mikor becsöngetett. 
érte apu. 

Ugrabugrálva szökdécselt apu körül haza- 
felé az úton. Vissza-visszafordult, hogy inte- 
gessen a néninek. Az anyóka állt a kapuban, 
és nézte őt. 

. . . És Gergő érezte, ahogy okos, öreg sze- 
mével simogatja ... 


virágom..." 


A rátalálás, a felfedezés öröméhez segítenek 
pennünket ezek a képek, amelyek bemutatnak 
néhányat a legszebb tavaszi virágok közül. Ha 
meglátod őket a szabadban, gyönyörködj ben- 
nük, és óvd, kíméld őket. Különösen a gyöke- 
rüket, amelyből ismét új virágok nőhetnek. 
Hadd örüljön nekik más is! A bal oldali képe- 
ken kora tavaszi virágokat láthatsz, a jobb 
oldalon később nyílókat. K.M. 


BARACKLEVELŰ HARANGVIRÁG 


e S 


LILA ÖKÖRFARKKÓRÓ 

] Füves hegyoldalakon, réteken él; má- 
.] Jusban virágzik, Sárga színű rokonai 
] (változatai) is vannak, de azok jóval 
] nagyobbak. 


BÉCSY LÁSZLÓ fotói 


Ellentétben a galambvirággal, száraz, — 
melegebb hegyoldalakon él. Szereti a ! 
fényt, a tölgyerdők tisztásait. Tavasz 
vécén virászíik 


! Keskeny, hosszúkás levele hasonlít az 
őszibarack levelére. Füves réteken, 
hegyoldalakon nyílik a tavasz végén. ) 


GALAMBVIRÁG 

! Az találkozhat vele leginkább, aki 
gyakran jár hegyvidéki, nedves erdők- 
ben, patakok partján. Fehér szirmait 
! márciusban bontja. j 


GÓLYAHÍR 
A nedves réteket, erdőket, patakok 
partját kedveli. Kora tavasztól virág- 
zik, de a legtöbb virága áprilisban, 
a gólyák érkezésekor nyílik. 


NAGY FRANCISKA: 


A rozsdafarkú madár 


Zsófi félóránként kilopakodott a kertbe. A kapuig osont, majd 
a présház mögé settenkedett, és izgatottan kutatta a bokrok alját, 
a fák tövét, a kert minden zegzugát. Röpködhettek a cinkék, süt- 
hetett a nap, bonthatta ezer hófehér virágát a meggyfa, Zsófi oda 
se nézett. A friss fűből készített fészket kereste, amit a nyulak 
minden évben máshová dugtak. Hol a ház mögött, hol a tulipán- 
ágyásban bukkant Zsófi a fészekben színesedő ajándékokra, de már 
az is megesett, hogy a madáritató mellett találta a piros tojásokat. 

A harangok éppen kongani-bongani kezdtek a falusi templom tor. 
nyában, amikor Zsófi felkiáltott: 

— Ott van! Megtaláltam végre!!! 

A mogyoróbokorhoz nyargalt. A nyulak ezen a húsvéton piros 
és kék tojásokat, csokoládébáránykát, szappanbuborék-fújót és egy 
narancssárga ásót hoztak Zsófinak. 

— Gyertek gyorsan! Micsoda gyönyörű, nekem való ásót kap- 
tam! És mennyi piros tojást! 

Zsófi boldogan mutogatta szüleinek a nyulak ajándékát. Kosarába 
szedte a tojásokat, aztán ásójával a konyhakertbe szaladt: — 

— Mama! Jöttem ásni! 

A konyhakertben egymás mellett sorakoztak az ágyások, édes- 
anyja az utolsó parcellát ásta. A megforgatott földből kiszedegette 
a tarack- meg a pitypanggyökereket, és a gyalogútra dobta. 

— Van már ásód, legyen saját kerted is! Megjelöltem: ettől a 
földbe szúrt ágacskától egészen a ribizlibokorig, ez lesz a te kerted. 
Te ásod, gyomlálod, öntözöd, és azt ültetsz bele, amit csak akarsz! 

Zsófi mindig sóvárogva nézte a mama szép kertjét, a hamvas 
cukorborsókat, a katonás hagymasorokat, a pirosló paradicsomo- 
kat. Gyakran lábatlankodott édesanyja mellett, segített babot ültet- 
ni, paprikát gyomlálni, néha az ásót is elkunyerálta, s erőlködve 
forgatta a földet a hatalmas szerszámmal. Most csodálatos ásója van, 
nem játékszer, de nem Is túl nagy, és igazi kertet kapott hozzál 
Zsófi arca ragyogott az örömtől: 

— Az én kertembe dinnyét, borsót, céklát vetek! De főleg óriási 
dinnyéket termelek! 

— Háromféle dinnyemagunk is van! — mondta az édesanyja. 

Egy darabig együtt ástak, aztán Zsófi mamája bement vacsorát 
főzni. 

Narancssárga ásójával Zsófi szorgalmasan hajladozott a kertjében. 


— Kár... kár. . . — hallotta egyszer csak. Felnézett. Az útmenti 
nyárfa tetején borzas varjú billegett. 

— Igazán nem kár, hogy egy kicsit sáros lesz az ásó. Majd le- 
mosom — mondta neki Zsófi. 

— Kár... kár. . . — hajtogatta tovább a varjú. 

— Mondom, hogy nem kár-kár! —toppantott mérgesen a kislány. 

"A varjú megsértődött, elrepült. 

Zsófi megrándította a vállát, és forgatta tovább a földet új ásójá- 
val. Már elfáradt, lassabban dolgozott, el-elbámészkodott közben. 
Időnként leguggolt, és gyökereket cibált ki a rögök közül. Furcsa, 
hosszúkás csigaházakat talált, parányi piros pókokat, ijedten sza- 
ladgáló hangyákat. 

Az öreghegy mögül kidugta fejét egy krokodil alakú felhő. 
A kert fölé úszott, megkövéredett, s mire a Balaton felett átkelt, 
szárnyai nőttek ; lomha madárra 
hasonlított. 

Ahogy nézelődött Zsófi, 
megpillantott a ribizlibokron 
egy verébforma madarat. A he- 
gyes csőrű, apró madár őt fi- 
gyelte. 

— Ugye, csudaszép ásóm 
van? — dicsekedett Zsófi. 

— TIk-tik-tik — felelte a 
szürkésbarna madár, és Zsófi 
lába elé reppent. Felkapott 
valamit a földről, visszaszállt a 
bokorra, billegette a farkát. 


— Nahát! — kiáltotta Zsófi. 


GÁBOR ÉVA rajzai 


— Hüid... Hüid... — mondta a madár, és újra felröppent. 
Megállt Zsófi előtt a levegőben, mint valami szitakötő; forgatta 
a fejét, úgy nézelődött, majd hirtelen lecsapott, és felkapott egy 
pajort. Visszarepült a ribizlibokorra, vörösen villant a farka. 

Zsófi beledöfte ásóját a földbe, és percekig bámulta a körülötte 
cikázó madarat. 

— Tik-tik-tik — énekelte a madár, és a narancssárga ásó tetejére 
szállt, 

— Hát te egyáltalán nem félsz tőlem? — csodálkozott Zsófi. 

A szomszédos szőlőskertben görnyedező Gyula bácsi felegyene- 


sedett, és átszólt a kerítésen: 
— No lám, Zsófi! Melléd szegődött a kerti rozsdafarkú madár! 


Akkor te most már igazi kertész vagy. Rendes földművelő ember! 
A Nap már az Öreghegy mögül kukucskált, és a szeplős orrú, 
copfos földművelő ember boldogan állt kertjében. 

MAKK MARCI JÁTÉKÖTLETE: / 
Feküdj a hátadra; nyújtsd ki a karodat / b 


a fejed mellett, és tarts a kezedben 
egy-egy fadarabot vagy nyeles, konyhai 
vágódeszkát. Üsd össze őket, hogy han- 
got adjanak. Most lendítsd fel mindkét 
lábadat a fejed fölé, a deszkákat pedig 
ezúttal a térded alatt üsd össze. Úlj fel 
egy nagy lendülettel — a lábad vissza- és 
kerül a földre —, és ismét a fejedfölött (4 
üsd össze a deszkákat. Próbálgasd folya- — (7 mm 44 
matosan többször is! (8 A val ; 

HÚSVÉTI MEGLEPETÉS lehet ez a csinos, 
díszes tojás, amelynek érdekessége, hogy. 
a virágszirmok, levélkék egy része kihajt- 
ható. Kartonpapírra ragasztott, egyszínű vá- . 
szonból vagy szövetből készül a tojásforma; 
ollóval csipkézd ki a szélét. (Ha van otthon 
cikk-cakk olló, gyorsíthatod vele a munkát.) 
Kérj egy tízfillérest, tedd rá különféle szí- 
nű papírokra, rajzold körül, és vágd ki a szí- 
nes korongokat. Rajzolj a tojásra szárat, 
aztán hajts félbe minden korongot, és rakj 
ki belőlük virágokat, leveleket a tojásra. 
Ha elrendezted őket, ragaszd a tojáshoz 
a korongok egyik felét. A külső virágszirmok 
és a levelek másik fele szabadon libeg. 

A cecel óvodások készítették 


Hajnalodik, 
felkel a nap, 
zajonganak 

a madarak. 
Talpra, medvék, 
itt a reggel: 
rigókkal és 
verebekkel. 

A medveház 
közelében 
madárcsapat 
zsibong éppen. 
Zsendül a fű, 
zendül a dal, 
lendül jobb mancs, 
lendül a bal: 

a medvék mind 
szorgoskodnak, 
a patakról 
vizet hoznak, 
elkészítik 

a reggelit, 

a verébnép 
segít nekik — 
segít enni 

a verébnép , 
viszik épp egy 
kifli végét. 
Hej, a finom 
medvekiflt! 

Jól lehet rá 
tejet inni, 

A verebek 
esznek-isznak, 
aztán közben 
meg se híznak! 
Fürgébbek ők, 
mint a mackók — 
veréb, ugye, 
sose cammog! 
Jaj, a medvék 
panaszkodnak: 
, Nem lehetnénk 
mi is gyorsak? 
Tornázzunk tán 
minden reggel, 
gyerekekkel, 
verebekkel?" 
Medvéinket 
vigasztalom: 

, Üldögélni 

az asztalon, 

a szőnyegen — 
avagy bárhol — 


: így is lehet. 


Fő, hogy bátor 
legyen, aki 
medve lett: 
így hát sose 
féljetek; 

ha soványak, 
ha kövérek: 
mackók vagytok, 
nagyon szépek!" 


HERVAY GIZELLA: — És az autó is csak akkor megy? 
— Az autó is. 
TRAKTORME SE — Az autó sem iszik tejet? 
— Nem iszik. 
, I j — És nem eszik vajas kenyeret? 
Kobak meglátott egy traktort. Piros volt, — Nem eszik. 
és nagy kerekei voltak. — És nem alszik? 
— Szép — mondta Kobak. — Ugye, mind — Nem alszik. 
megissza a tejet? — kérdezte édesanyjától. — És nem megy óvodába? 
— A traktor nem iszik tejet. — Nem megy. 
— De ugye, mind megeszi a vajas kenye- — És nincs édesanyja? 
rét? — Nincs. 


— A traktor nem eszik vajas kenyeret. 
— De ugye, megmossa a kerekeit? 


— Szegény autó, akkor ő is csak egy gép. 
De én azért a kicsi autómat megetetem és 
megitatom, lefektetem és sétálni viszem, 

— A traktor nem mosakodik. hadd higgye azt, hogy van édesanyja. 

— De ugye, este szépen lefekszik és el- 
alszik? 

— A traktor nem alszik. 

— De ugye, reggel veszi a táskáját, és 
megy óvodába? 

— A traktor nem jár óvodába. 

— De ugye, jó kis traktor, és szót fogad 
a mamájának? 

— A traktornak nincs mamája. 

— Szegény traktor. De miért nincs? 

— Mert gép — mondta a mama. — Nem 
eszik, nem iszik, nem alszik, nem megy óvo- 
dába, és nincs édesanyja. Csak gép, kerekel 
vannak, azok forognak, ha megindítja a trak- 
toros, Ha megindítják, megy. 

— Csak akkor Jár, ha megindítják? 

— Csak akkor. 

— Mert gép? 

— Mert gép. 

. Játsszunk 
most együtt! 
. Kedves Szülők, Nagyszülők, 
. kedves Felnőttek! 
Ez alkalommal főként azokkal a gyerekek- 
kel játszunk, akik szívesen rajzolnának, szí- 
. neznének, csak még nem eléggé ügyesek és 
kezdeményezők ahhoz, hogy önállóan raj- 
zoljanak, saját elképzeléseiket vessék papír- 
ra. De a könnyen és jól rajzoló gyerekeknek 
is örömet szerez, ha kiszínezik ezt az ábrát, 
és kezük nyomán alakulnak ki a figurák; lát- 
hatóvá és felismerhetővé válik az, amit a raj- 
zoló néni a gyerekeknek előkészített. Hogy 
mi bújik elő a kiszínezés után, az egyelőre 
maradjon titok. 
—. — A felnőttnek most is segítenie kell, ő 
. mondja el a gyereknek, hogy mit tegyen. 
Először is kedvcsinálóként vetesse elő vele 
bűvös" színes ceruzáit, amelyeknek segít- 
ségével varázsló lehet belőle, ha úgy színezi 
ki az ábrát, ahogyan kérjük tőle: a három- 
. szöggel jelölt részeket sötétkékre, a ponto- 
. — zottakat barnára, a csillagosokat feketére, és 
. — Így tovább, a kép felett látható jelek szerint. 
. —— Ha valamelyik színese hiányzik, hasonló szí- 
. — nűvel is rajzolhat. Mielőtt hozzáfog, alapo- 
. san figyelje meg a jeleket, és a hozzájuk tar- 


tozó színeket; aszerint használja a ceruzá- 
ját — mindezt magyarázza el a felnőtt. Ami- 
kor a gyerek kiszínezte a képet, mondja el, 
hogy mit varázsolt elő, mi jut róla eszébe, 
mire emlékszik az elmúlt év hasonló idő- 
szakából. Ott volt-e azon az eseményen, 

amely a képen látható. És ha egy kis ideje van 
még a gyerekkel játszó felnőttnek, kérjük, 
meséljen az előbújt kép alapján arról, amit 
ebben az időben, ebben az évben terveznek. 
Hadd várja a gyerek is örömmel a közelgő 
ünnepet! R. K. 

GYÁRFÁS ENDRE: 
DÖRMÖGŐ 


— Rostélyos lesz az ebéd. 
Ugorjatok, csemeték! 

— szól a Dörmi bocsok anyja. 
— Kellene még néhány hagyma. 


Berci, Marci máris szalad, 

s a pincében addig matat, 
míg hagymákat nem talál; 
egyik kisebb, másik nagyobb, 
egyik itt van, másik meg ott: 
mindegy. Anyó várja már! 
Sietnek, s a kosárkába 
minden hagymát bedobálva 
indulnak a házba ismét. 

— Hoztunk, amit kértél. Tessék! 


Futnának már, ámde Anyó 
visszainti őket: — Bocsok! 
Sejtitek-e, mit tud az a 

" hagyma, amit ti hoztatok? 
— Mit is tudna? Könnyeztetni, 
s jó ízekkel kényeztetni. 


JHAGYMÁI 


— Hohó! Menjetek csak szépen, 
s négy hagymát a kert végében 
ültessetek a földbe! 

Öntözzétek este-reggel, 

s kísérjétek figyelemmel: 

vajon mi lesz belőle? 


Napok telnek, hetek múlnak, 
a növénykék előbújnak, —. 
zöld kardokkal döfkölődve 

a tavaszi levegőbe. 

A bimbókbáól fel-felcsapnak 

a szirmok, mint apró lángok, 
s kiderül: az egyik hagyma 
nem hajt mást, mint kardvirágot. 
A másikból jácint sarjad, 

s illatozik szaporán, 
harmadikból liliom nő, 
negyedikből tulipán. 


Marci már , bölcs": — Tudod, öcsém, 
többféle a hagymás növény. 
Virághagymát kár lett volna 
vagdalni a rostélyosba. 


KOLTAI ÉVA rajzai 


ÜSSZE- 
CSENG? 


Mondd ki hango- 
san, hogy mi min- 
dent látsz ezen az 
oldalon, és figyelj 
a szavak csengésé- 
re! Egy-egy soron 
belülhasonlóhang- 
zású szavakat ta- 
lálsz, de minden 
sorban van egy ki- 
vétel, amelynek 
hangzása eltér a 
többiétől. Keresd 
meg, és rajzold le 
egy papírra a há- 
rom kivételt! Ha 
túl könnyű a fel- 
adat, keress újabb, 
most már a kivéte- 
lekhez hasonlóan 
csengő szavakat! 
Rajzodat küldd el 
Dörmögőnek! 

